Everybody’s Trying to Be My Baby

«Everybody's Trying to Be My Baby» er en sang som ble kreditert Carl Perkins og gitt ut i 1957 på hans album Dance With Carl Perkins. Albumet ble senere relansert i 1961 med tittelen Teen Beat.Informasjon om artister på platemerke SunInformasjon om Dance With Carl Perkins.

 Rex Griffin / Carl Perkins 

Teksten er en humoristisk beretning om en rockeartists tilværelse med groupies. Rex Griffin ga ut en sang med samme tittel i 1936 på 78'-plate (B-siden het «I'm Ready to Reform»).Informasjon om Rex Griffin Hans versjon har trekkspill og fele som de dominerende instrumenter og refrengene er tekstmessig identiske med Perkins versjon, mens melodimessig var det nok forskjell til at Perkins muligens ikke fikk noe problemer med hensyn til royalties. Siste verset til Griffin er tekstmessig identisk et av versene til Perkins:

Griffin døde i oktober 1959; altså fem år før The Beatles spilte inn og ga ut sin versjon i 1964 som avfødet masse penger i form av royalties til Carl Perkins.

 The Beatles' versjon 

The Beatles spilte Perkins' versjon av «Everybody's Trying to Be My Baby» på konserter i 1961/1962/1964/1965, og det var George Harrison som var vokalist. Siste gang gruppen spilte den i en offentlig konsert, var 31. august 1965 i San Francisco. Etter det var det Harrisons egen komposisjon «If I Needed Someone» som var hans vokalbidrag på gruppens konserter.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 209/226/362

Et opptak fra 31. desember 1962 da de spilte i Hamburg, ble utgitt på i 1977 på dobbeltalbumet Live! at the Star-Club in Hamburg, Germany; 1962.Lewisohn, Mark (1992). The Complete Beatles Chronicle s. 86 Lydkvaliteten er dårlig.

Gruppen spilte inn sin studio-versjon 18. oktober 1964 i Abbey Road Studios. Kun en tagning var nok. Det eneste pålegg var en tamburin. Harrisons stemme ble påført masse ekko mens den ble spilt inn. Opptaket ble først utgitt 4. desember 1964 på gruppens fjerde britiske album Beatles for Sale. I USA ble den utgitt 15. desember 1964 på albumet Beatles '65. Sangen utgjorde siste spor på begge disse nevnte utgivelsene.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 50/200/201

 Musikere og instrumenter 

George Harrison: sologitar, vokal
John Lennon: akustisk gitar
Paul McCartney: bass
Ringo Starr: trommer, tamburin

 «Everybody's Trying to Be My Baby» versjoner fremført av The Beatles i BBC Radio 
{| class="wikitable"
|-
! Programtittel: || Innspillingsdato: || Kringkastet:|-
| Pop Go The Beatles || 24. mai 1963 || 4. juni 1963
|-
| Saturday Club || 31. mars 1964 || 4. april 1964
|-
| Top Gear || 17. november 1964 || 26. november 1964
|-
| Saturday Club || 25. november 1964 || 26. desember 1964
|-
| The Beatles (Invites You to Take a Ticket to Ride) || 26. mai 1965 || 7. juni 1965
|}

Opptaket fra 25. november 1964 ble i 1994 utgitt på Live at the BBC.Lewisohn, Mark (1992). The Complete Beatles Chronicle s. 356Live at the BBC – informasjon i heftet som fulgte med utgivelsen (s. 39)

 Annet 

Da gruppen la ut på sin Europa-turne sommeren 1965, startet de opp 20. juni i Paris med konserter både kl 15 og 21. Begge ble kringkastet på fransk radio (den siste på direkten; den første syv dager senere). Kveldskonserten ble filmet og sent 31. oktober 1965 på fransk fjernsyn, og programmet het Les Beatles. «Everybody's Trying to Be My Baby» ble spilt på begge disse konsertene.Lewisohn, Mark (1992). The Complete Beatles Chronicle s. 196

Anthology 2 kom ut i 1996 og inneholder et opptak fra 15. august 1965 da de spilte på Shea Stadium i New York City. Filmopptak fra denne fremførelsen ble med i konsertfilmen The Beatles at Shea Stadium som hadde premiere på 1. mars 1966 på BBC.Anthology 2 – informasjon i heftet som fulgte med utgivelsen (s. 13/14)

Det ble også gjort profesjonelle lydopptak av gruppen da de holdt to konserter i Los Angeles 29. og 30. august 1965, men «Everybody's Trying to Be My Baby» ble ikke med på The Beatles at the Hollywood Bowl som kom ut 1977.Lewisohn, Mark (1992). The Complete Beatles Chronicle s. 201/202 Opptaket fra den siste av dem har havnet på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 216

Carl Perkins samlet sammen en mengde musikere (deriblant George Harrison, Ringo Starr og Eric Clapton) til TV showet Carl Perkins and Friends: Blue Suede Shoes''. Dette skjedde 21. oktober 1985 i London og ble vist på fjernsyn året etter. «Everybody's Trying to Be My Baby» var en av sangene som ble fremført og det var George Harrison som sang, mens både han og Perkins bidro begge med gitarsoli.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 209/210 Dette har blitt utgitt på DVD.Carl Perkins and Friends: Blue Suede Shoes DVD.

Referanser

 Eksterne lenker 
Sangteksten (presentert på The Beatles' offisielle webside).

Kategori:Sanger fra USA
Kategori:Sanger fra 1957
Kategori:Beatles-innspillinger skrevet av andre